**ПОКАНА ЗА КАНДИДАТСТВАНЕ**

**УСЛОВИЯ, РЕД И КРИТЕРИИ ЗА КАНДИДАТСТВАНЕ ПО**

**ПРОГРАМА „ИНИЦИАТИВИ НА МЕСТНИТЕ ОБЩНОСТИ” ЗА 2018 г.**

 Програма „Инициативи на местните общности” на Община Велико Търново стартира през 2009 г. и се превърна в един от най-успешните модели за инвестиции на местните общности с активно участие на гражданското общество в местното самоуправление. Програмата финансира малки проекти с местно значение, одобрени на конкурсен принцип в пълно съответствие с Програмата за управление на кмета на Общината.

 Проектите се оценяват и класират от Комисия за подбор въз основа на следните критерии:

 - Гражданско участие на общността в избора на приоритетна област и при изпълнението на проекта.

 - Връзка между заложените в проекта цели, дейности и очаквани резултати;

 - Принос за подобряване на жизнената среда;

 - Социално въздействие от изпълнението на заложените дейности. (Как изпълнението на дейностите ще допринесе за подобряване качеството на живот на общността);

 - Реалистичен бюджет (отношение между размера на финансирането и ефекта от дейността);

 - Капацитет за изпълнение на заложените дейности;

 Допустими дейности за финансиране:

 - Реконструкция и рехабилитация на площадно пространство с прилежащи тротоари за ремонт, монтиране на пейки, беседка, автоспирка и др.;

 - Реконструкция на улични платна с асфалтово покритие и ремонт на канавки, водостоци. Да се посочи местонахождението на обекта. Например: улица (ако улицата няма наименование, тогава да се посочи от № на жилищна сграда до следващия №, или квартал и парцел);

 - Мерки за енергийна ефективност на сгради общинска собственост (кметства), подмяна на дограми, локална парна инсталация;

 - Ремонт обществена тоалетна (предписание от съответните проверяващи органи).

 **Общият размер** на Програма „Инициативи на местните общности” за 2018 г. е 450 000 лв.

 **Териториален обхват**: допустими за финансиране са проекти, които се реализират на територията на кметства и кметски наместничества на територията на Община Велико Търново.

 **Кандидати**: Кандидати могат да бъдат инициативни групи, регистрирани в кметства или кметски наместничества; читалищни настоятелства. Не се допуска читалищни настоятелства, получаващи държавни субсидии да кандидатстват с проекти за извършване на строително-ремонтни дейности на читалищни сгради.

 Няма ограничение за броя на подадените проекти. На базата на оценка на проектните предложения Комисията ще предложи за финансиране само един проект от населено място.

|  |  |  |
| --- | --- | --- |
| 1. | Реконструкция и рехабилитация на площадно пространство с прилежащи тротоари за ремонт, монтиране на пейки, автоспирка и др.а/ кметски наместничестваб/ Плаково, Никюп, Русаля, Дичин, Малки чифлик, Шереметя, Къпиново, Миндя, Вонеща вода, Водолей, Хотница, Дичинв/ Пчелище, Беляковец, Присово, Леденик, Церова кория, Арбанаси, Балван, Шемшевог/ Самоводене, Ресен, Дебелец, Килифарево | До 10000 лв.До 12000 лв.До 15000 лв.До 16000 лв. |
| 2. | Реконструкция на улично платно с асфалтово покритие и ремонт на канавки, водостоци, тротоари и др.а/ кметски наместничестваб/ Плаково, Никюп, Русаля, Дичин, Малки чифлик, Шереметя, Къпиново, Миндя, Вонеща вода, Водолей, Хотница, Дичинв/ Пчелище, Беляковец, Присово, Леденик, Церова кория, Арбанаси, Балван, Шемшевог/ Самоводене, Ресен, Дебелец, Килифарево | До 10000 лв.До 12000 лв.До 15000 лв.До 16000 лв. |
| 3. | Мерки за енергийна ефективност на сгради общинска собственост (кметства) подмяна на дограми, локална парна инсталация | До 10000 лв. |
| 4. | Изграждане в населени места на спортни обекти в паркови зони, беседки, ремонт на детски площадки и нови площадки. | До 14000 лв. |
| 5. | Ремонт обществени сгради (санитарни възли и прилежащи терени към тях)ремонт гробищни паркове | До 14000 лв.До 8000 лв. |

 **Задължителен принос** (финансов и нефинансов /в т.ч. остойностен доброволен труд/) на кандидата и партньорите по проекта – минимум до 20 % от общия бюджет. Сумата на задължителния принос се представя без ДДС.

 За кметски наместничества до 100 жители доброволното участие е до 8 %.

 За кметства от 100 до 300 жители доброволното участие е до 12 %.

 За всички останали населени места доброволното участие е до 20 %.

 **Партньори:** Кандидатите могат да имат партньори, като същите следва да изготвят: писмо за подкрепа, адресирано до Община Велико Търново, неразделна част от проектната документация. Писмото за подкрепа следва да съдържа конкретни ангажименти на партньора по отношение на проекта (финансов и нефинансов принос, изразен в стойност, материали, остойностен труд и др.)

 **Формуляр за кандидатстване** е публикуван на интернет страницата на Община Велико Търново, раздел „Електронни документи” (обяви и съобщения – проект „Инициативи на местните общности – 2018”).

 **Приложение към формуляра за кандидатстване**: Проектните предложения следва да бъдат разработени съгласно действащото законодателство, придружени от необходимата документация в зависимост от характера му (технически проекти, КСС, скици, съдържащи № на квартал, парцел, снимков материал, документ за собственост, подписки и решения от общоселски събрания (общоградски), протоколи и обосновки, и др.). Задължително изискване е кандидатът да предложи писма за подкрепа от страна на партньорите.

 **Подаване на проектно предложение:** Проектните предложения се подават в Общински център за услуги и информация на гражданите, намиращ се в административната сграда на Общината. Проектните предложения се подават на хартиен и електронен носител.

 **Краен срок за подаване на проектните предложения:** 15.03.2018 г. до 17,00 ч.

 Одобрените кандидати ще бъдат информирани след решението на Комисията за подбор.

 **Срок за изпълнение на проектите:** считано от датата на подписване на договора, като същите трябва да приключат не по-късно от 31.10.2018 г.

 За допълнителна информация: Община Велико Търново – сайта на Община Велико Търново – Програма „Инициативи на местните общности 2018” (формуляр и покана).

**Мариела Цонева**

Директор на дирекция „Проекти и програми”

**инж. Цанко Бояджиев**

Началник отдел ТИ

**Благовеста Факирова**

гл. специалист СДЗ, тел. 061/619 208; 0888142114